 Waxa taagan wadahadalada Somaliland iyo Soomaaliya saddex sannadood iyo badh ayey socdeen, markii horena si fiican ayaanu u bilawnay, waxaana lagu heshiiyey in loo wadahadlo inaga oo kala ah sidii 60-kii 1960 laba qaran, laba dawladood oo ka tashanaya xidhiidhka u dhexayn doona, sidii ay wadahadaladu u socdeen oo aanu ku heshiinay inay arrintaas lix waddan dhexdhexaadiyaan ayuun baa mar dhexe Turkigu dhexda kala booday, cid kalena uma ogola, waxaannu Muqdisho la fadhiyaa kuwii uu ina dhexdhexaadinayey Soomaaliya, meel uu wadahadalkaas u wadaana ma jirto, duniduna way yaabsan tahay, anaguna waanu yaabsanahay, markaasbaa ka darane kuweena Somaliland ayaa ka horaynaya marka uu u yeedho, dhawr jeerna dhexda ayey ka soo noqdeen intay kuwa kale u jareen bal maxay ku ordayaan, ayuu yidhi Faysal Cali-waraabe, waxaannu intaas ku daray; Dadka waxaynu moodaynaa inaynu ka ilbaxsanahay ee inaga ayaa u badawsan, xafiisyada garan mayno, sida ay dawladuhu u shaqeeyaan garan mayno, xidhiidh lama lihin Afrikaanka iyo Soomaalida, inaga dhexdeenana ma lihin oo qabiilooyin ayeynu u kala fadhinaa, ictiraafkana hees laguma helo ee tacab ayaa lagu helaa, socdaalkii aan u bixiyey socdaalka middaynta markii aan Somaliland ka immi waxaan kaga tagay niyad-xumo, waxaanan isku hayey ma ku noqotaa iyo ma iskaga tagtaa. 